
Text rozhodnutia
Súd: Krajský súd Bratislava Spisová značka: 8Sd/50/2015 Identifikačné číslo súdneho spisu: 1015200799 Dátum vydania rozhodnutia: 12. 06. 2015 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2015:1015200799.1 Uznesenie Krajský súd v Bratislave v právnej veci navrhovateľa: U. Y., H. Č. XXXXXX/XXXX, W. F. Q. XXXX/XX, XXX XX P., proti odporkyni: Sociálna poisťovňa - ústredie, Ul. 29. augusta č. 8, 813 63 Bratislava, o invalidný dôchodok, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ svojím návrhom daným dňa 9.10.2014 do zápisnice Sociálnej poisťovne - ústredie v Bratislave žiadal preskúmať rozhodnutie odporkyne číslo XXX XXX XXXX X zo dňa 17.9.2014, ktorým odporkyňa zamietla žiadosť navrhovateľa o invalidný dôchodok z dôvodu nezískania potrebných rokov dôchodkového poistenia pre vznik nároku na invalidný dôchodok. Písomným prehlásením došlým súdu dňa 11.6.2015 navrhovateľ vzal späť návrh v celom rozsahu a žiadal konanie zastaviť. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c/ O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1015200799.1 (dáta aktuálne k 3. 11. 2026). Záväzné je znenie zverejnené súdom.




